CELEX: 62016CN0128
Language: bg
Date: 2016-02-29 00:00:00
Title: Дело C-128/16 P: Жалба, подадена на 29 февруари 2016 г. от Европейската комисия срещу решението, постановено от Общия съд (седми състав) на 17 декември 2015 г. по съединени дела T-515/13 и T-719/13, Испания и др./Комисия

2.5.2016   
            
            
               BG
            
            
               Официален вестник на Европейския съюз
            
            
               C 156/31
            
         Жалба, подадена на 29 февруари 2016 г. от Европейската комисия срещу решението, постановено от Общия съд (седми състав) на 17 декември 2015 г. по съединени дела T-515/13 и T-719/13, Испания и др./Комисия
   (Дело C-128/16 P)
   (2016/C 156/41)
   Език на производството: испански
   
      Страни
   
   
      Жалбоподател: Европейска комисия (представители: V. Di Bucci, É. Gippini Fournier и P. Němečková)
   
      Други страни в производството: Кралство Испания, Lico Leasing, S.A.U. и Pequeños y Medianos Astilleros Sociedad de Reconversión, S.A.
   
      Искания на жалбоподателя
   
   
               —
            
            
               да се отмени решението на Общия съд на Европейския съюз от 17 декември 2015 г. по съединени дела T-515/13 и T-719/13,
            
         
               —
            
            
               да се върне делото на Общия съд за ново разглеждане,
            
         
               —
            
            
               да се осъдят жалбоподателите в първоинстанционното производство да заплатят съдебните разноски.
            
         
      Основания и основни доводи
   
   
               1.
            
            
               Общият съд допуснал грешки при прилагане на правото, тълкувайки и прилагайки член 107, параграф 1 от Договора във връзка с понятията за предприятие и за селективно предимство, както и тълкувайки и прилагайки задължението за мотивиране, както и изопачил спорното решение, що се отнася до селективността.
               
                           —
                        
                        
                           Общият съд допуснал грешки при прилагане на правото и изопачил решението, като изтълкувал неправилно селективния характер на данъчно предимство, запазено за предприятия, развиващи определена икономическа дейност, които се състоят от ОИИ и техните съдружници, както и като погрешно квалифицирал мотивите.
                        
                     
                           —
                        
                        
                           Общият съд допуснал грешка при прилагане на правото в анализа на селективното предимство, произтичащо от дискреционните правомощия на националните данъчни органи.
                        
                     
                           —
                        
                        
                           Общият съд допуснал грешка при прилагане на правото, тълкувайки понятието за селективност, като изключил наличието на селективност при мярка, запазена за правни субекти, които правят някои инвестиции.
                        
                     
         
               2.
            
            
               Общият съд допуснал грешка при прилагане на правото и изопачил спорното решение при тълкуването и прилагането на задължението за мотивиране, що се отнася до засягането на конкуренцията и въздействието върху търговията във връзка с член 107, параграф 1 от Договора.